Kirjapajan tuotanto – Kevät 2015

Lisätietoja:

Viestintäpäällikkö

Marja-Liisa Saraste, 09 6877 4568

marja-liisa.saraste@kirjapaja.fi

Arvostelukappalepyynnöt:

minna.vatja@kirjapaja.fi

**Yhteiskunta, kulttuuri, filosofia**

***Jännittävä matka menneeseen***

**JYRKI HÄRKÖNEN – VESA TAKALA**

**Konstantinopoli**

**Kaupunki ennen Istanbulia**

Nykyinen Istanbul on kuin sipuli: kärsivällisesti kuorien pölyisen pinnan alta paljastuu yhä uusia historiallisia kerroksia. Jokainen niistä avaa uuden näkymän Euroopan kristillisen idän pääkaupungin yli tuhatvuotiseen menneisyyteen – sen ympärille kasvaneen imperiumin syntyyn, loistoon, rapistumiseen ja valloitukseen. Kristillistä Konstantinopolia hallitsivat kirkkojen ristit, islamilaisen kaupungin maamerkkejä olivat moskeijoiden minareetit. Muurit, palatsit, obeliskit, vesialtaat ja kirkot ja luostarit kiehtovat niin Turkin-kävijää kuin nojatuolimatkailijaa. Teos valottaa lopuksi Konstantinopolin muuttumista osmanien valtakunnan pääkaupungiksi, länsimaistumista ja turkkilaisen Istanbulin syntyä.

Kirjassa on 200 ennen julkaisematonta kuvaa Konstantinopolin keskiajan historiasta.

**JYRKI HÄRKÖNEN** on tietokirjailija, joka on opiskellut kuusi vuotta Pariisissa ja Pietarissa. Rovasti **VESA TAKALA** on kuvannut taidetta 40 vuotta. Lehtikuvaajana aloittanut Takala on kuvittanut uransa aikana kymmeniä taidekirjoja. Yhdessä he tekivät vuonna 2014 teoksen **Sielun saarille – Suomen lähialueiden luostareita**.

Koko: **145 x 190** mm; n. **280** s.

**ISBN 978-952-288-202-8** ; **Kl 98.111/48.111** ; Ennakkohinta sid. **32,90** ; **01/2015**

***Kiehtova katsaus kadonneeseen kulttuuriin***

**SERAFIM SEPPÄLÄ**

**Vaienneita ääniä**

**Sata vuotta Armenian kansanmurhasta**

Tämä kirja on kunnianosoitus kadonneelle elämänmuodolle: Armenian kansanmurhan alkamisesta tulee 24.4.2015 kuluneeksi 100 vuotta.

Teoksessa kuvataan sävykkäästi sitä ikiaikaista elämäntapaa ja kansankulttuuria, joka katosi Anatolian ylängöiltä ja rannikoilta yhden kesän aikana. Armenialaisilla oli erityinen suhde luontoon ja pyhiin paikkoihin, ja heidän muinaiset tapansa, juhlansa ja taiteensa muodostivat ainutlaatuisen kristillisen yhtenäiskulttuurin keskellä islamilaista maailmaa.

Kirjassa seurataan myös ihmiskohtaloita kansanmurhan pyörteissä. Vaikenemisen vuosisadan jälkeen ääneen pääsevät surmatut, selviytyjät ja silminnäkijät. Kirjassa on uutta tietoa siitä, millainen kohtalo muslimiperheisiin kaapatuilla armenialaislapsilla ja heidän jälkeläisillään on ollut Turkissa.

**SERAFIM SEPPÄLÄ (**FT, s. 1970) on ortodoksinen pappismunkki, joka toimii systemaattisen teologian ja patristiikan professorina Itä-Suomen yliopistossa. Hänen aiempia teoksiaan ovat muun muassa **Tie ylösnousemukseen**(2006), **Vapaus** (2007), **Araratista itään** (2007), **Kultainen Jerusalem** (2008), **Kauneus**(2010), **Valo jää**(2011), **Missä on liikaa, sieltä puuttuu jotakin**(2012), **Naiseus**(2013) ja **Ikonin filosofia**(2014)*.*

Koko: **130 x 210** mm ; n. **300** s.

**ISBN 978-952-288-090-1** ; **Kl 48.17** ; Ennakkohinta läpällinen pehmeäk. **32,90** ; **03/2015**

***Tuhat tarinaa ja monta kuulijaa***

**VILLE JALOVAARA**

**Älä jätä ihmistä yksin**

**HelsinkiMissio 130 vuotta**

HelsinkiMissio on vaikuttanut Helsingin kaduilla 130 vuotta. Jouluna 1883 Suomen suuriruhtinaskunnan pääkaupungin huonomaineisimmassa kolkassa Punavuoressa aloitti lähetysmaja, jossa autettiin elämässä heikoimpaan osaan joutuneita. Tuolloin Helsingin Kaupunkilähetyksenä tunnettu järjestö aloitti köyhäinavun ja on siitä pitäen pyrkinyt tavoittamaan ne, joiden hätä jää julkisuudelta piiloon.

**Älä jätä ihmistä yksin**kertoo järjestön vaiheikkaan historian sotavuosista ja pula-ajasta yhteiskunnalliseen nousukauteen ja uudelle vuosituhannelle. Samalla teos vie matkalle Helsingin ja sosiaalisen vastuun historiaan ja kertoo, miten vapaaehtoistoiminta ja lähimmäisistä välittäminen yhdistyvät tänään.

Dosentti **VILLE JALOVAARA** (s. 1976) on helsinkiläinen historiantutkija ja yhteiskunnallinen keskustelija. Hän on tutkinut muun muassa presidentti Urho Kekkosen ja kirkon suhteita.

Koko: **200 x 230** mm ; n. **250** s.

**ISBN 978-952-288-173-1** ; **Kl 92** ; Ennakkohinta sid. **37,90** ; **03/2015**

***Läheistään hoivaa yhä useampi suomalainen***

**HEIKKI HIILAMO, KIRSI HIILAMO**

**Hoivataistelu**

**Tekoja läheisten puolesta**

Moni meistä hoitaa sairasta tai hoivaa tarvitsevaa läheistään. Millaista on näiden ihmisten elämä sote-ratkaisujen ja väestön ikääntymisen kanssa kipuilevassa Suomessa? Öisiä päivystysmatkoja, taistelua avun saamiseksi, puhelinrumbaa ja kaavakkeita, ruoanlaittoa, pyykinpesua, lääkintää – huolta ja rakkautta. Mielessä kaihertaa myös epäilys omasta jaksamisesta ja läheisen hoidon tulevaisuudesta.

Teos antaa puheenvuoron läheisiään hoitaville. Mitä elämänvaihe heille merkitsee, ja mistä voimat hoitamiseen tulevat? Mikä läheisten mielestä pitäisi järjestää toisin? Entä mitä läheisiään hoitavien asemasta ylipäätään tiedetään? Selvää on, että ilman läheisten taistelutahtoa moni asia olisi huonommin. Mutta onko asiat aina hoidettava taistelun kautta?

**HEIKKI HIILAMO** on Helsingin yliopiston sosiaalipolitiikan professori, valtiotieteiden ja filosofian tohtori ja tietokirjailija. **KIRSI HIILAMO** on psykoterapeutti, pappi ja työskentelee kirkon perheneuvojana. Heikki ja Kirsi Hiilamo ovat julkaisseet yhdessä teoksen **Apua? Lähimmäisyyden perusteet**(2007).

Koko: **135 x 210** mm ; n. **160** s.

**ISBN 978-952-288-188-5 ;**  **Kl 37**; Ennakkohinta sid. **32,90** ; **03/2015**

**Psykologia, elämäntaito, hyvinvointi**

***Voimmeko saada tietoa tuonpuoleisesta?***

**LEO NÄREAHO**

**Kuolemanrajakokemukset**

**Tutkimuksista tulkintoihin**

Kehittyneen lääketieteen ansiosta yhä useammat selviävät fyysisestä hengenvaarasta. Monilla selviytyneillä on niin sanottuja kuolemanrajakokemuksia. Kokemuksiin liittyy esimerkiksi fyysisestä ruumiista irtautumisen tunne, mielen toimintojen voimistuminen, miellyttävä tunnetila ja mahdollisesti ”siirtyminen” tuonpuoleiseen maailmaan.

Mistä näissä kokemuksissa on kyse? Leo Näreaho tarkastelee teoksessaan, mitä rajakokemuksista tiedetään. Miten niitä on kuvattu ja millaisia selityksiä niille on etsitty? Löytyykö selitys ihmisen fysiologiasta vai onko sitä etsittävä ihmisen ulkopuolelta? Entä miten kokemukset ovat muuttaneet kokijoita ja heidän käsityksiään elämästä ja kuolemasta?

**LEO NÄREAHO** on filosofian tohtori ja Helsingin yliopiston uskonnonfilosofian dosentti. Hän on tutkinut muun muassa tietoisuuden ja materialismin ongelmia.

Koko: **135 x 210** mm ; n. **192** s.

**ISBN 978-952-288-179-3** ; **Kl 15.1** ; Ennakkohinta nid. **32,90** e, liepeell.; **01/2015**

***Hyvääkin parisuhdetta voi parantaa***

**TUULA VAINIKAINEN, LIISA VÄLILÄ JA JUHA VÄLILÄ**

**Rakastan, rikastan**

**Polkuja parempaan parisuhteeseen**

Kun parisuhteen rakkaus ja lämpö on hiipunut, on suhteen elvyttäminen mahdollista, jos vain halua jatkaa suhdetta riittää. Joskus ihan hyväkin suhde voi kaivata uutta kipinää. Kun tavoite on yhteinen, pariskunta voi löytää toisensa ja rakkautensa uudestaan.

Tässä kirjassa asiantuntijat ja eri-ikäiset pariskunnat kertovat siitä, miten parisuhde voi vahvistua ja rakkaus voi voittaa kohtaamansa esteet. Parisuhde saa uuden mahdollisuuden vuosienkin jälkeen, kun omille tunteilleen ja tarpeilleen antaa luvan.

**TUULA VAINIKAINEN** on tiedottaja sekä terveys- ja perheasioihin erikoistunut toimittaja. **LIISA VÄLILÄ** on teologi ja perheterapeutti sekä Kataja-parisuhdekeskus ry:n toiminnanjohtaja. **JUHA VÄLILÄ** on parisuhderyhmien vertaisohjaaja.

Koko: **135 x 210** mm ; n. **160** s.

**ISBN 978-952-288-214-1 ; Kl 14.8** ; Ennakkohinta sid. **32,90** ; **03/2015**

***Tueksi vauvaperheen vanhemmille***

**HANNELE TÖRRÖNEN**

**Vauvan kanssa vanhemmiksi**

**Selviytymisen ja ilon kirja**

Meille toistellaan, että vanhemmuuteen liittyvät vaikeat tunteet ovat osa vauvaperheen normaalia arkea ja hoituvat ajan myötä. Tätä myyttiä on jo ravisteltava. Raastavimmillaan vauvan kanssa koetaan epätoivon hetkiä, jolloin vanhemmat tarvitsevat apua. Miten vanhemmat selviävät hankalista tilanteista, kykenevät yhteistyöhön keskenään ja ovat avoimia vauvalleen? Lapsi odottaa vanhempiaan vuorovaikutuksen tanssiin jo heti synnyttyään. Hannele Törrönen kirjoittaa sydämeen käyvää rohkeaa tekstiä asiantuntijana, äitinä ja isoäitinä.

**HANNELE TÖRRÖNEN** on psykologi, psykoterapeutti ja vauvaperhetyön asiantuntija.

Koko: **140 x 210** mm ; n. **200** s.

**ISBN 978-952-288-193-9** ; **Kl 14.8 / 38.1 ;** Ennakkohinta sid. **32,90** ; **04/25015**

***Valoisan ajan herkut ja maut yksissä kansissa***

**MARI MOILANEN**

**Sitä parempi soppa**

**Puolikuuta nokkosesta, perunasta ei päivääkään**

Nyt kokataan ”sitä parempaa soppaa”keväästä syksyyn. Kirja kokoaa yksiin kansiin kaikki valoisan ajan herkut. Kirjan lähes 100 reseptiä pursuaa maan, metsän ja meren makuja. Tarina polveilee ensimmäisistä nokkosista grilli-, kala- ja marjaherkkujen maailmaan, käy välillä yrttimaalla ja jatkaa sieltä syksyiseen sienimetsään. Lopuksi väännetään hillopurkin kansi kiinni ja laitetaan kesä pakettiin.

Inspiroivina raaka-aineina kirjassa hehkuvat muun muassa herukat ja muut marjat, villiyrtit, raparperi, tuoreet kalat, luumut ja persikat, speltti sekä sienet.

Kirja on suositun Jotain maukasta -ruokabloggari Mari Moilasen toinen teos. Suussa sulavat herkut, whole food -painotteiset reseptit sekä upea kuvamaailma inspiroivat kotikokkeja uusiin kokeiluihin.

**MARI MOILANEN**, FM, on ammattibloggaaja, sisällöntuottaja, ruokatoimittaja ja - valokuvaaja. Hän on myös bloggaajakoulutuksia järjestävän **Rock your Blog**-yrityksen toimitusjohtaja. Moilasella on takana pitkä ura henkilöstöjohdollisissa töissä, ohessa freelancetoimittajan töitä ja vuonna 2013 uramuutos yrittäjäksi ruoan saralla.

Koko: **190 x 225** mm ; n. **190** s.

**ISBN 978-952-288-212-7** ; **Kl 68.2 ;** Ennakkohinta sid. **29,90** ; **04/2015**

***Kuinka taltuttaa draamaqueen?***

**SATU KASKI JA VESA NEVALAINEN**

**Ikävät ihmiset**

**Kuinka selviytyä hankalien tyyppien kanssa**

Joku hötkyilee, toinen jumittaa, kolmas on laiska ja neljäs luulee tietävänsä kaikesta kaiken. Maailmaan mahtuu ikäviä ja hankalia ihmisiä. Heitä on kotona, työpaikoilla ja kaupan kassajonossa. Aina heitä ei voi vain sivuuttaa vaan heidän kanssaan on tultava toimeen.

Psykologit Satu Kaski ja Vesa Nevalainen kertovat suoraan tyyliinsä, miksi ihmisistä tulee hankalia itselle tai toisille sekä millaisia erilaiset hankalat ihmiset ovat työpaikoilla, kotona ja ystävinä. Miten kohdella riidankylväjäkollegaa ja miten taas marttyyriyteen taipuvaista puolisoa? Entäpä jos huomaa olevansa itse hankala tyyppi?

**SATU KASKI** (psykol. toht.) on helsinkiläinen työ- ja organisaatiopsykologi ja psykoterapeutti. **VESA NEVALAINEN** on helsinkiläinen psykologi, psykoterapeutti ja Helsingin kaupungin oppilashuollon päällikkö. He ovat aiemmin julkaisseet yhdessä teokset **Pessimisti ei pety** (2011) ja **Oy Ihminen Ab** (2013).

Koko: **135 x 210** mm ; n. **160** s.

**ISBN 978-952-288-198-4 ; Kl 14.8** ; Ennakkohinta sid. **31,90** ; **02/2015**

***Aikaa itselle***

**TITTAMARI MARTTINEN**

**Nainen joka söi napoleonin**

**Arjen ilojen ylistys**

Arki on täynnä pieniä iloja ja nautintoja. Ylellisyyksiä, joihin tarttua tilaisuuden tullen. Leivoskahvit ja päiväunet. Rapeat lakanat, ensilumi, mutteripannu. Silmänisku kadulla. Kirjan loppuratkaisun vakoileminen. Salasuklaat, tarttuva nauru ja etätyöt sohvalla. Kiireisen päivän lounas ylhäisessä yksinäisyydessä.

Tämä kirja on pienten ilojen ylistys, ja sen lukeminen itsessään hengähdyshetki arjessa. Tittamari Marttisen tarinalliset tekstit kurkistavat naisen elämään, jossa saa välillä ajatella myös itseään ja antautua arjen viettelyksille.

**TITTAMARI MARTTISEN** kirjailijaura on jatkunut jo parinkymmenen vuoden ajan. Hän on myös kulttuurituottaja ja toiminut monissa kulttuurin ja kirjallisuuden luottamustehtävissä. Marttinen on lastenkulttuurin läänintaiteilija Varsinais-Suomessa, ja hänet tunnetaan erityisesti lasten- ja nuortenkirjoistaan.

Koko: **140 x 200** mm ; n. **160** s., suojapap.

**ISBN 978-952-288-194-6** ; **Kl 84** ; Ennakkohinta sid. **31,90** ; **03/2015**

**E-kirja**: **ISBN 978-952-288-218-9 ;** Ennakkohinta **21,90** ; **04/ 2015**

***Uusi menetelmä yhteisöjen kehittämiseen!***

**TUULA VALKONEN**

**Deep Talk**

**Tunnista yhteisön voima**

Deep Talk on Tuula Valkosen kehittämä yhteisöjen kehittämisen menetelmä. Sen pohjana on amerikkalaisen Jerome Berrymanin luoma Godly Play -uskontokasvatusmenetelmä, johon on lisätty yhteisötyöskentelyjä ja henkisiä harjoituksia. Kaikki lähtee ikiaikaisista kertomuksista, joiden kautta siirrytään peilaamaan osallistujien omaa ja heidän yhteisönsä elämää. Deep Talkia on testattu niin erilaisissa työyhteisöissä kuin esimerkiksi koululuokissa – ja se toimii! Olennaisia menetelmässä ovat dialogisuus, arvostava kuuleminen ja leikin tila, jossa kaikki ajatukset ovat sallittuja.

Deep Talk – Polun alku on ensimmäinen menetelmää esittelevä teos. Se sopii kaikille, joita kiinnostaa uudenlainen tapa hoitaa niin työ- kuin muita yhteisöjä.

”Deep Talk on yhteisön sielun jumppatrampoliini: siinä voimautuu ja kasvaa. Kadonneetkin lihakset löytyvät, ne sielun oikeat osat, joiden kanssa jokainen voi olla kokonainen ihminen sellaisena kuin on. Kun ihminen on tässä ja nyt omana itsenään, voi ryhmäkin olla tässä ja nyt omana itsenään.”

Deep Talkia on testattu ja kehitetty vuodesta 2000 alkaen, ja sillä on jo käyttäjäkuntaa valmiina. Koulutuksia järjestetään jatkuvasti, ja teos toimii koulutusmateriaalina. Godly Play -menetelmän hallitsevat voivat hypätä Deep Talkin kelkkaan suoraan tämän kirjan avulla. Työsuojelurahasto on tukenut kirjan kirjoittamista.

**TUULA VALKONEN** on Salon seurakunnan lapsityönohjaaja, joka on viimeiset vuodet kehittänyt ja toteuttanut työnsä ohessa Deep Talkia aikuisten ja koululaisten parissa.

Koko: **172 x 210** mm ; **104** s.

**ISBN 978-952-288-172-4** ; **Kl 69.13** ; Ennakkohinta nid**. 28,00 ; 11/2014**

**Kasvatus**

***Ajankohtaisia puheenvuoroja uskontokasvatuksesta***

**MARTIN UBANI, SAILA POULTER JA ARTO KALLIONIEMI (toim.)**

**Uskonto lapsuuden kulttuureissa**

**Uskonto lapsuuden kulttuureissa** -teos kokoaa yhteen ajankohtaisia puheenvuoroja uskontokasvatuksesta osana varhaiskasvatusta. Teos tarkastelee uskontokasvatusta monipuolisesti yhteisöllisyyden, kulttuurin ja oppimisen näkökulmista. Kirja tarjoaa tutkittua tietoa varhaiskasvatuksen parissa toimiville päättäjille, kasvattajille ja tutkijoille.

Artikkelit perustuvat lokakuussa 2014 järjestetyn viidennen uskontokasvatuksen symposiumin esitelmiin.

Valittujen esitelmänpitäjien lisäksi kirjaan on pyydetty muiden asiantuntijoiden kirjoituksia aihepiiristä. Toimittajien lisäksi kirjoittajajoukkoon kuuluvat mm. professori Kristiina Kumpulainen, professori Henrik Simojoki sekä dosentti Marjatta Kalliala.

**MARTIN UBANI** on uskonnonpedagogiikan professori Itä-Suomen yliopistossa. Hän tutkii uskonto- ja spiritualiteettikasvatusta, uskonnonopetusta ja opettajankoulutusta sekä uskontoa nykykoulussa.

**ARTO KALLIONIEMI** on uskonnon didaktiikan professori Helsingin yliopiston opettajankoulutuslaitoksella. Hänen tutkimuskohteitaan ovat muun muassa uskonnonopetuksen järjestäminen moninaistuvassa yhteiskunnassa ja opettajankoulutus.

**SAILA POULTER** on uskonnondidaktiikan yliopistonlehtori Helsingin yliopistossa. Hän tutkii uskonto- ja kansalaiskasvatuksen suhdetta, kriittistä katsomuskasvatusta sekä uskonnonopetusmallien kehittämistä.

Koko: **140 x 210** mm ; n. **250** s.

**ISBN 978-952-288-199-1** ; **Kl 25.3**; Ennakkohinta nid. **35,00** ; **01/2015**

**Runo- ja lahjakirjat**

***Levollisia ajatuksia juuri tähän päivään***

**ANNA-MARI KASKINEN – MINNA L. IMMONEN (kuvitus)**

**Tässä on hyvä**

Anna-Mari Kaskisen levolliset runot ja Minna L. Immosen hehkuvat kuvat muistuttavat, että elämä on lahja. Kuinka usein ihannoimmekaan mennyttä tai odotamme vain tulevaa, parempaa aikaa, vaikka elämä on annettu meille elettäväksi joka päivä.

Emme voi ennakoida iloa ja suruja. Eilinen on mennyt. Huomisesta emme tiedä. Tämä teos rohkaisee elämään luottamuksessa ja näkemään sen hyvän, joka on ympärillämme juuri nyt.

**ANNA-MARI KASKINEN** on monipuolinen kirjailija ja runoilija. **MINNA L. IMMONEN** on kuvittajana ikisuosikki.

Koko: **210 x 210** mm ; **48** s.

**ISBN 978-952-288-192-2 ; Kl 82** ; Ennakkohinta sid**. 24,90 ; 03/2015**

***Sanoja, jotka koskettavat ja jäävät lähellesi***

**ANNA-MARI KASKINEN**

**Kanssasi enkeli**

**Toivon ja rohkeuden sanoja**

*Oletko nähnyt enkelin*

*kaupungin ruuhkassa?*

*Oletko huomannut arjessa*

*lämmintä valoa?*

*Oletko kuullut sanoja*

*toivon ja rohkeuden?*

*Oletko tuntenut enkelin*

*hiljaisen kosketuksen?*

Suositun tekijän enkeliaiheiset runot puhuvat välittämisestä ja suojeluksesta. Ne kannustavat, lohduttavat ja toivottavat mielenrauhaa ja levollisuutta. Kirja, joka on matkakumppani niin hyvinä kuin vaikeina hetkinä. lauluteksteistään. Uudistettu painos 2009 ilmestyneestä teoksesta **Enkeleiden maassa.** Kaskisen uusimpia teoksia ovat **Kiireettömyyden lahja** (2014) ja **Ilon poluilla** (2014).

Koko: 120 x 180 mm ; n. **48** s., suojapaperi

**ISBN 978-952-288-208-0**; **Kl 82**; Ennakkohinta sid. **19,30** ; **04/2015**

***Tallenna ensimmäisen vuoden isot, pienet ja ihmeelliset tapahtumat***

**TIINA LAANINEN (toim.) – MINNA L. IMMONEN (kuvitus)**

**Vauvamuistoja**

**Mitä kaikkea ihan pienenä tapahtuikaan**

Lapsen ensimmäinen vuosi on täynnä ainutkertaisia tapahtumia ja uuden oppimista. Perheen elämään sisältyy paljon ihmetystä ja arjen myllerrystä. Kun vauvan elämän tärkeitä tapahtumia kirjaa ylös, ainutlaatuisesta ja nopeasti ohi kiitävästä vuodesta jää upea muisto.

Täytettävä **Vauvamuistoja – Mitä kaikkea silloin tapahtuikaan** kerää yhteen vauvan ensimmäisen vuoden tapahtumat. Kirjaan tallentuvat niin vauvan ensi puuhat ja kehitysaskeleet kuin perheen arjen ja ympäristön sattumukset ja tapahtumat. Mukana on tilaa kuville ja muille dokumenteille. Täytetty kirja on aarreaitta – se kertoo, millaiseen perheeseen ja maailmaan ihminen on syntynyt. Minna Immosen iloinen kuvitus houkuttelee täyttämään sivuja.

**TIINA LAANINEN** on viestinnän opettaja ja toimittaja, joka asuu Sastamalassa. Hän on myös kahden pienen pojan äiti. Kuvittaja **MINNA L. IMMONEN** tunnetaan eritoten suosituista postikorteistaan. Immonen asuu Oulunsalossa. Laaninen ja Immonen ovat aiemmin tehneet yhdessä mm. teokset **Onnen hetkiä** (2014), **Minä kasvan** (2013) ja **Ensiaskeleita** (2011).

Koko: **230 x 210** mm ; **64** s.

**ISBN 978-952-288-184-7 ; Kl 80** ; Ennakkohinta sid. **22,90** ; **01/2015**

***Hyväntuulinen lahja päivänsankarille***

**TIINA LAANINEN (toim.) – SANNA PELLICCIONI (kuvitus)**

**Mikä ikä!**

**Kokemus kaunistaa ja muita tosiasioita päivänsankarille**

*”Jos voisimme myydä kokemuksemme sillä hinnalla, mitä ne ovat maksaneet, olisimme miljonäärejä.”*

*Abigail van Burer*

Kokenut syntymäpäiväsankari tietää, että ikä tuo iloa ja itsevarmuutta. Sen todistavat myös tähän kirjaan kootut ajatukset. Jokainen juhlapäivä lisää elämästä nauttimisen taitoa. Mitä enemmän kynttilöitä kakussa, sitä valoisampi juhlapäivä!

Ihana lahja merkkipäiväänsä viettävälle. Sanna Pelliccionin houkutteleva, raikas kuvitus.

**SANNA PELLICCIONI** on helsinkiläinen graafikko ja kuvittaja.

Koko: **115 x 180** mm ; n. **88** s.

**ISBN 978-952-288-185-4** ; **Kl 10.8** ; Ennakkohinta sid. **22,90** ; **03/2015**

***Kaunis lahja nuorelle uuden alkaessa***

**SANNA HYTTI (toim.) – MARIANNE KIVIMÄKI (kuvitus)**

**Sinun päiväsi**

**Onnea, iloa, uskallusta**

*”Ilot ovat iloitsemista varten”*

Elämän suuria päiviä on syytä juhlistaa. Takana on paljon koettua, ja edessä avautuu koko tulevaisuus. Mikä ilonhetki.

Tähän kirjaan on koottu suomalaisten runoilijoiden ajattomia säkeitä. Ne rohkaisevat astumaan kohti uutta ja kiehtovaa sekä kannustavat elämään avoimin mielin ja sydäntään kuunnellen.

**MARIANNE KIVIMÄKI** on graafikko, jonka Sudenmarja-tuotemerkki tunnetaan erityisesti valloittavista postikorteista. **SANNA HYTTI** on kustannustoimittaja, joka on aiemmin koonnut antologiat **Poutapilven lailla**(2013), **Lumi hiljaa leijailee** (2012) ja **Mikä päivä**(2011).

Koko: **190 x 225** mm ; n. **64** s.

**ISBN 978-952-288-190-8** ; **Kl 80** ; Ennakkohinta sid. **27,90** ; **03/2015**

***Ihanalle naiselle***

**SANNA HYTTI (toim.)**

**Tyylillä**

**Runoja naisista parhaille**

Nainen. Ripustaa pyykkiä, kuopii kasvimaalla, kuskaa rekkaa, tuntee niksin jos toisenkin; kärsii maan vetovoimasta, tanssahtelee joskus nylonit makkaralla, sihahtaa uimaan saunanlämpimänä. Aina runon arvoinen.

Nämä suomalaisten naisrunoilijoiden runot ja hurmaavat 1950-luvun valokuvat tarjoavat naiselle hengähdystaukoja ja saavat lukijan iloitsemaan naisenelämästään.

Koko: **140 x 190** mm ; n**. 64** s., suojapap.

**ISBN 978-952-288-191-5** ; **Kl 80** ; Ennakkohinta sid. **24,90** ; **03/2015**

***Lepoa ja rauhaa fransiskaanisessa hengessä***

**OLLI VALTONEN (toim.)**

**Rauhaa ja hyvää**

**Pax et bonum**

Pienessä italialaisessa Assisin kaupungissa Umbriassa näkee kaikkialla seinälaattoja, joissa toivotetaan ”rauhaa ja hyvää”, **pax et bonum**. Tämä Franciscus Assisilaisen tervehdys on levinnyt kaikkialle maailmaan. Nyt julkaistava pieni lahjakirja haluaa toivottaa lukijalleen hyvyyttä, iloa, lepoa ja rauhaa. Olli Valtosen teksti johdattaa fransiskaanihenkisiin ilon, rauhan, hyvyyden, levon ja leikkisyyden teemoihin. Valtosen tekstin kanssa keskustelevat sitaatit niin klassisilta teologisilta ajattelijoilta kuin nykykirjailijoiltakin. Kirja sopii mainiosti lahjaksi tai oman hiljentymisen ja rauhoittumisen tueksi. Kirjassa on vinjettikuvitus.

**OLLI VALTONEN** on Suomen evankelisluterilaisen kirkon pappi ja HelsinkiMission toiminnanjohtaja. Hän on työskennellyt myös toimittajana ja on yksi Tuomasmessun perustajista. Valtonen tunnetaan myös enneagrammi-kouluttajana.

Koko: **140 x 190** mm ; n. **64** s.

**ISBN 978-952-288-081-9** ; **Kl 10.8** ; Ennakkohinta sid. **18,90** ; **03/2015**

***Ihmisluonnonsuojelijan väkevä puheenvuoro elämästä***

**MIKKO SALMI**

**Hunsvotin evankeliumi**

**Hunsvotin evankeliumi** pursuaa tarinoita arjen ihmeistä. Mikko Salmi katselee elämän ilmiöitä umpihankihiihtäjän rohkeudella pilke silmäkulmassa.

Mikään aihe ei ole evankelistalle liian pyhä. Tukkapöllyä saavat niin kirkon kuin yhteiskunnan luutuneet asenteet ja arvot. Kirja kutsuu lukijansa työhön ja toimintaan. Isä meidän -rukouksen kohta ”Tulkoon sinun valtakuntasi” on kutsu maailmanparannukseen. Kiinnostavaa ei ole niinkään kuolemanjälkeinen elämä vaan elämä ennen kuolemaa.

Kirja on suunnattu kaikille niille, jotka omistavat maailmanparannusgeenin. Maailma ei ole aina hyvä. Me elämme täällä siksi, että tekisimme sen paremmaksi.

Sanna Krookin raikkaat valokuvakuvat ryydittävät sanomaa.

**MIKKO SALMI** (s. 1975) on oululainen pappi. Hänet tunnetaan Radio Dein toimittajana, muusikkona ja yhteiskunnallisena vaikuttajana. Hän toimii tällä hetkellä Oulun kaupunginvaltuuston ja -hallituksen jäsenenä. Salmi on ollut käynnistämässä laajaa julkisuutta saaneita Agnostikkoiltoja Oulussa vuonna 2013.

Koko: **145 x 195** mm ; n. **80** s.

**ISBN 978-952-288-170-0 ; Kl 04** ;Ennakkohinta sid. **19,90** ; **10/2014**

***Vanheneminen kaunistaa***

**MAIJA PAAVILAINEN**

**Rollaattoriralli**

Vanhassa vara parempi. Elämä tuo rutkasti kokemusta, syvää viisautta ja virkeän mielen. Jos jotakin ei muista, ei sillä ole väliäkään. Siihenkin iän myötä oppii, että tekee miten itsestä hyvältä tuntuu ja viis veisaa siitä, mitä naapurit ajattelevat. Pikkuasiat jäävät sivuun, kun kiirehtii tekemään kaikkea sitä, mitä tässä elämässä vielä tahtoisi ehtiä. Kun vain rollaattori pysyisi vauhdissa mukana.

**MAIJA PAAVILAINEN** on kirjoittanut ja kuvittanut lukuisia suosittuja aforismikokoelmia, muun muassa **Valovoimaa** (2014), **Mummo on rautaa** (2014) ja **Villasukkavoimaa** (2013).Häneltä on ilmestynyt myös proosateoksia, ja hänet on palkittu monipuolisesta tuotannostaan kirkon tiedonvälityspalkinnolla.

Koko: **170 x 163** mm ; n. **72** s.

**ISBN 978-952-288-189-2** ; **Kl 10.8** ; Ennakkohinta sid. **19,30** ; **03/2015**

***Elämäniloinen lahja ystävälle***

**Kevein askelin**

**Päivänpaisteisia ajatuksia**

”*Joka osaa kävellä, osaa myös tanssia; joka osaa puhua, osaa myös laulaa; joka osaa ajatella, osaa myös uneksia.*”

Sananlasku Afrikasta

Maailma kuuluu sille, joka osaa nauttia siitä. Etene kevein askelin, sillä aurinko paistaa tänään juuri sinulle. Pelkässä elämisen tunteessa on iloa kerrakseen, onhan jokainen päivä päivistä paras. Ja muista, ettei uneksiminen ole koskaan ajanhukkaa. Tämä pieni, kaunis kirja on oiva lahja ystävälle, jota haluat ilahduttaa.

Alkuteos: **Nimm das Leben leicht ;** Suomennos: **Sirpa Hietanen**

Koko: **140 x 140** mm ; n. **48** s.

**ISBN 978-952-288-182-3** ; **Kl 10.8** ; Ennakkohinta sid. **13,90** ; **02/2015**

***Lahjaksi iloa, kannustusta, rohkeutta***

**Oman elämäsi kuningatar**

**Hyvää tekeviä ajatuksia**

*”Ole oma itsesi, maailma arvostaa alkuperäistä.”*

Ingrid Bergman

Vaatii aika lailla rohkeutta olla reilusti oma itsensä. Mutta se kannattaa. Suhtaudu myötätuntoisesti virheisiisi, sillä vain epätäydellisyys on kiinnostavaa. Ihmisellä, joka pystyy nauramaan itselleen, on aina aihetta iloon. Arvosta itseäsi ja ole itsellesi uskollinen, niin maailma on sinun. Usko itseesi. Sillä olet ainutkertainen!

Alkuteos: **Bleib wie du bist** ; Suomennos: **Sirpa Hietanen**

Koko: **140 x 140** mm ; n **48** s.

**ISBN 978-952-288-183-0** ; **Kl 10.8** ; Ennakkohinta sid.**13,90** ; **02/2015**

***Prinssin ajattomia viisauksia***

**ANTOINE DE SAINT-EXUPÉRY**

**Vain sydämellä näkee hyvin**

**Antoine de Saint-Exupéryn kauneimpia ajatuksia**

*”Elämä ei ole yksinkertaista eikä monimutkaista, ei kirkasta eikä pimeää, ei ristiriitaista eikä johdonmukaista. Elämä vain on.”*

Rakastettuja viisauksia Antoine de Saint-Exupéryn Pikku prinssistä ja muista teoksista elämän tärkeistä aiheista, muun muassa ilosta, ystävyydestä, rauhasta ja rakkaudesta. Puhutteleva lahja ystävälle ja läheisille moniin eri tilanteisiin.

**ANTOINE DE SAINT-EXUPÉRY** (1900–1944) oli ranskalainen kirjailija ja lentäjä. Hänen tunnetuin teoksensa, koskettava Pikku prinssi on yksi maailman myydyimmistä kirjoista.

Alkuteos: **Mann sieht nur mit dem Herzen gut**…; Suomennos: **Anna Palmio**

Koko: **105 x 147** mm ; Suojapaperi ; **144** s.

**ISBN 978-952-288-211-0** ; **Kl 10.8** ; Ennakkohinta sid. **18,90** ; **04/2015**

***Mietteitä kaipauksesta, luottamuksesta ja ihmisen tiestä***

***Runoilijan suorasanaista pohdintaa tutun laulun äärellä***

**ANNA-MARI KASKINEN**

**Pidä minusta kiinni**

**Kuvitus Annika Määttänen**

*”Kaukaa sinua hain, / nyt on pyyntöni vain: / Pidä minusta kiinni, / kunnes kasvosi näen”* Näin alkaa Anna-Mari Kaskisen tuttu ja monia koskettava laulu. Sen neljä säkeistöä ovat lähtökohtana tälle teokselle, jonka proosateksteissä ja rukouksissa Kaskinen pohtii laulunsa ajatuksia. Kirja kutsuu mietiskelyyn, tunnistamaan sydämen kaipausta päästä lähelle Lähdettä. Elämän kaunis hauraus tekee kipeää. Tapahtuu muutoksia; tulee aikoja, jolloin täytyy luovuttaa ja antaa tilaa uudelle. Lohdutusta tuo luottamus siihen, että salattu viisaus ohjaa ihmisen matkaa maailmassa. Ei meiltä mitään puutu. Tekstiä myötäilee upea nelivärinen valokuvakuvitus, jonka aiheena ovat puut, niiden lehdet ja lehvästöt.

**ANNA-MARI KASKINEN** on laajalti tunnettu virsi- ja laululyyrikko sekä kirjailija, jonka tuotanto käsittää suuren määrän teoksia niin lapsille kuin aikuisille. Aiempia teoksia mm. *Parasta sinulle* (2013) ja *Ilon poluilla* (2014). Kaskinen asuu Helsingissä.

**ANNIKA MÄÄTTÄNEN** on salolainen valokuvaaja, joka katselee erityisesti valon ja vuodenaikojen vaihtelua.

Koko: **240 x 210** mm ; **48** s.

**ISBN 978- 952-247-425-4** ; **Kl 24.1** ; Ennakkohinta sid. **18,50** ; **03/2015**

***Onnen ja elämänuskon toivotus päivänsankarille***

**SEPPO HÄKKINEN**

**Luottaen huomiseen**

Juhlapäivänä on hyvä kuulla sanoja, jotka kantavat huomiseen. Mikkelin hiippakunnan piispa Seppo Häkkinen tähdentää kirjassaan, että jokainen ihminen on ainutkertainen ja Jumalalle arvokas. Elämän lahjasta saa iloita ja kiittää. Merkkihetkiä kannattaa viettää: ne vahvistavat yhteyttä läheisiin, omaan sukuun ja omiin juuriin. Toisaalta juhlapäivät ja käännekohdat havahduttavat huomaamaan, miten haurasta ja katoavaista elämä on. Katse suuntautuu menneeseen ja samalla kohti tulevaa. Vuodet tuovat mukanaan väistämättä myös surua ja sydämen haavoja. Usko Jumalaan tarjoaa syvän voimavaran, joka auttaa jaksamaan. Avautuu luottamuksen ja toivon näköaloja. Kirjassa on valokuvakuvitus.

Mikkelin hiippakunnan piispa **SEPPO HÄKKINEN** on pappi ja teologian tohtori, joka hoitaa lukuisia luottamustehtäviä kirkossa ja yhteiskunnassa. Aiemmin on ilmestynyt mm. paimenkirje **Rohkeasti luterilainen** (2013).

Koko: **185 x 210** mm ; **48** sivua

**ISBN 978-952-288-175-5** ; **Kl 24.1**. ; Ennakkohinta sid. **18,50** ; **04/2015**

**Hengellinen elämä, teologia**

***Jeesus kirjailijan ja taiteilijan, professorin ja piispan silmin***

**Hän joka on**

**Kirja Jeesuksesta**

Arkkipiispa Kari Mäkinen täyttää loppiaisaattona 2015 kuusikymmentä vuotta. Hänen syntymäpäivänsä kunniaksi julkaistavassa juhlakirjassa aiheena on Jeesus. Mäkinen tunnetaan humaanina kirjallisuus- ja kulttuuri-ihmisenä. Niinpä kirjassa näkemyksiään ja ajatuksiaan Jeesuksesta jakavat piispojen ja professorien lisäksi kirjailijat, taiteilijat ja tutkijat. Myös tasavallan presidentti kuuluu yli kolmenkymmenen kirjoittajan joukkoon. Teosta rytmittävät arkkipiispan varhaisen runokokoelman runot. Jeesus – mitä kaikkea hän meille onkaan.

Kirjan on toimittanut kirjailija **KAISA RAITTILA**. Lisäksi toimituskuntaan ovat kuuluneet **JAAKKO HEINIMÄKI**, KARI IMMONEN ja **MIKA K. T. PAJUNEN**. Teoksessa on tekstejä ja taidekuvia yli 30 henkilöltä.

Koko: **185 x 210** mm ; n. **220** s.

**ISBN 978-952-288-163-2** ; **Kl 23.2** Ennakkohinta sid. **37,80**; **01/2015**

***Vartioiko Jumala seksuaalisuutta?***

**TEEMU RATINEN**

**Synnistä Jumalan lahjaksi**

**Muuttuva seksuaalisuus ja usko**

Seksuaalisuus on yksi suurimmista kirkon ja sen ihmiskäsityksen haasteista. Etenkin aloite samaa sukupuolta olevien avioliitosta on pakottanut kysymään, mikä ihmiselle on luonnollista ja ennen kaikkea normaalia seksuaalisuutta. Teemu Ratinen tarkastelee teoksessaan sitä, miten eri-ikäiset suomalaiset ovat ymmärtäneet ja eläneet seksuaalisuuttaan. Mitä ihmiset ovat halunneet ja mistä nauttineet? Mikä on ollut eri aikoina hyväksyttyä, mikä torjuttua? Entä millä ehdoilla ihminen on voinut tulla kirkon tai Jumalan yhteyteen? Seksuaalisuuden historiallisia muodonmuutoksia tarkastellessaan teos antaa vastauksia myös siihen, miksi kirkollinen keskustelu seksuaalisuudesta on niin vaikeaa juuri nyt.

**TEEMU RATINEN** on teologian tohtori, jonka väitöskirja **Torjuttu Jumalan lahja** (2014) käsitteli seksuaalisuudesta koettua häpeää ja uskonnollisuutta. Ammatiltaan hän on uskonnonopettaja.

Koko: **135 x 210** mm **;** n. **200** s.

**ISBN 978-952-288-209-7** ; **Kl 17.1/ 23.8** ; Ennakkohinta nid.liepeellinen **32,90** ; **05/2015**

***Mitä Jeesus oikein halusi sanoa?***

**LAURI THURÉN**

**Kameli neulansilmästä**

**Jeesuksen vertaukset puhtaalta pöydältä**

Jeesuksen vertaukset ovat maailman tunnetuimpia, rakastetuimpia ja eniten selitettyjä kertomuksia. Niillä on ollut suunnaton vaikutus ihmisten ajatteluun ja kulttuuriin. Taide, musiikki ja länsimainen maailmankatsomus ovat saaneet niistä monenlaisia vaikutteita. Ennen kaikkea vertaukset ovat muovanneet kristillistä uskoa ja kuvaa Jumalasta. Vuosisatojen saatossa vertausten päälle on kertynyt monitasoinen tulkintojen kerrostuma. Tässä teoksessa Lauri Thurén kysyy, miltä vertaukset maistuvat sellaisinaan, kun niihin ei lisätä mitään eikä niistä oteta mitään pois.

**LAURI THURÉN** on eksegetiikan professori Itä-Suomen yliopistossa. Hän on maamme kansainvälisesti tunnetuimpia raamatuntutkijoita. Hänet tunnetaan myös kansantajuisista Raamattua avaavista lehtikirjoituksista.

Koko: **130 x 210** mm ; n. **250** s.

**ISBN 978-952-288-207-3** ; **Kl 22.2** ; Ennakkohinta nid.liepeellinen **23,90** ; **03/2015**

***Pieni antologia Henri J. M. Nouwenin tuotannosta – helmi hengellisen kirjallisuuden ystävälle***

**HENRI J. M. NOUWEN**

**Sydämen levollisuudesta**

**Sanoja keskeltä elämää**

**Toimittanut Ritva Kostamo**

Henri J. M. Nouwen oli pidetty pappi, yliopistonopettaja, sielunhoitaja ja kirjailija, joka kertoi teoksissaan avoimesti ja rehellisesti omista henkilökohtaisista haavoistaan ja taisteluistaan. Monet ovat löytäneet hänen kirjoistaan enemmän kuin ovat osanneet etsiäkään. **Sydämen levollisuudesta**on pieni antologia, johon on koottu Nouwenin hengellisesti hoitavia ajatuksia hänen keskeisistä teoksistaan. Antologian teemoja ovat oman sisäisen rukoustavan etsiminen ja kutsumuksen seuraaminen, luottamus, kiitollisuus ja vieraanvaraisuuden voima – sekä Jumalan rakkaus, joka kutsuu palaamaan ”kaukaisesta maasta” kotiin. Sydämen levollisuudesta avaa lukijalleen Nouwenin lämmintä ja ajatonta viisautta.

**HENRI J. M. NOUWEN** (1932–1996) oli hollantilainen katolinen pappi ja yliopistonopettaja, joka asui viimeiset vuotensa Toronton lähellä kehitysvammaisten yhteisössä. Laajasta tuotannosta on suomennettu mm. **Erämaasta puutarhaan** (1986), **Läpi pimeän yön** (1997) ja **Tuhlaajapojan paluu**; uud. **Kotiinpaluu**(2004).

**RITVA KOSTAMO** on espoolainen filosofian maisteri ja Kirjapajan kustannustoimittaja.

Koko: **115 x 180** mm; **112** sivua

**ISBN 978-952-288-119-9;** Kl 24.1; Ennakkohinta sid. **26,90; 04/2015**

***Syvää puhetta sydämelle***

**ANTHONY DE MELLO**

**Kuuletko linnun laulun?**

”*Mitä ihmettä sinä oikein teet?” kysyin apinalta, joka oli juuri ottanut kalan vedestä ja nosti sitä puun oksalle.” Minä pelastan tämän kalan hukkumasta”, vastasi apina.*

*– Sama aurinko, joka suo kotkalle näön, sokaisee pöllön*.

Kuuluisan jesuiittapapin ja psykoterapeutin Anthony de Mellon mukaan teologia on taitoa kertoa tarinoita Jumalasta. Mystiikka taas on hänen mielestään taitoa maistella ja tunnustella sydämessään tällaisten tarinoiden sisäistä merkitystä, kunnes ne lopulta uudistavat ihmisen. de Mello teroittaa läsnäolon ja tietoisuuden merkitystä ihmiselle, joka elää Jumalan yhteydessä.

Maailmankuulu intialainen jesuiittapappi ja psykoterapeutti **ANTHONY DE MELLO** (1931–1987) oli rajoja ylittävä hengellisyyden ja henkisyyden pohtija. Hänen aiempaa tuotantoaan ovat mm. teokset **Rakkauden tiellä**(2013), **Yhden minuutin filosofiaa** (2013), **Lähteillä**(2014) ja **Ilma jota hengität** (2014). **Kuuletko linnun laulun?** on 12. uusintapainos.

Alkuteos: **The Song of the Bird** *;* Suomennos: **Paavo Rissanen**

Koko: **120 x 195** mm ; n. **181** s.

**ISBN 978-952-288-203-5** ; **Kl 17.3/24.11** ; Ennakkohinta nid. läpällinen **23,90** ; **02/2015**

***Miksi lähes kaikki, mitä tiedät uskonnon ja tieteen suhteesta, on silkkaa pötyä?***

**RONALD NUMBERS (toim.)**

**Galileo tyrmässä ja muita myyttejä tieteestä ja uskonnosta**

Länsimaiseen mielenmaisemaan kuuluu olennaisena tekijänä ajatus uskonnon ja tieteen syvästä ristiriidasta. Tätä ajatusta tuetaan usein erilaisilla kertomuksilla, joiden todellisuuspohja on kuitenkin kyseenalainen. Tässä kirjassa omien alojensa asiantuntijat tarkastelevat kahtakymmentäviittä tyypillisintä myyttiä uskonnon ja tieteellisen maailmankuvan suhteesta. Onko kirkko vastustanut johdonmukaisesti tieteen kehitystä? Opettiko kirkko, että on maa on litteä? Onko tieteen kehitys osoittanut, ettei Jumalaa ole olemassa?

**RONALD NUMBERS** on yhdysvaltalainen aatehistorioitsija, joka erikoistunut uskonnon ja tieteen suhteeseen. Numbers toimii tieteen ja lääketieteen historian professorina Wisconsin-Madison yliopistossa.

Alkuteos: **Galileo goes to gail and other myths about science and religion** *;*

Suomennos: **Kirsi Nisula**

Koko; **140 x 210** mm ; n. **300** s.

**ISBN 978-952-288-205-9** ; **Kl 20** ; Ennakkohinta läpällinen pehmeäkantinen **26,90** ; **01/2015**

***Virikkeeksi muistisairaan arkeen – muistelu on muistin lääkkeetöntä hoitoa***

**MATTI SIHVONEN**

**Marjareissu**

**Kertomuksia muistelun tueksi**

Emerituspiispa Matti Sihvosen selkeät, lämminhenkiset muistelut ja tarinat vievät keskelle lapsuuden tapahtumia – marjareissuille, kalaretkille, joulukirkkoon ja mummolan ruokapöydän ääreen. Kerronta on täynnä lempeää lumoa, ilman että murheitakaan kielletään. Viitekehys on hengellinen ja perinteitä kunnioittava. Jokaisen tarinan loppuun on koottu virike-ehdotuksia, jotka auttavat pääsemään kosketuksiin omien muistojen kanssa.

Kun väestö vanhenee, muistisairaudet lisääntyvät. Yksi lääkkeettömän hoidon muoto sairauden alkuvaiheessa on muistelu ja muistoista keskusteleminen. Apuna voi silloin olla viisas tarina. – Kirjan saatesanat terveystieteiden tohtori Merja Mäkisalo-Ropponen.

Kuopion emerituspiispa **MATTI SIHVONEN** on arvostettu kirjoittaja, joka on julkaissut yli kaksikymmentä teosta. Kirjapajan kustantamana ovat ilmestyneet mm. teokset **Sydämen rauhaa** (2008), **Kauniina nauhana vuosien päivät** (2011, 3. p. 2012) sekä **Luottamuksen valoa** (2012).

Koko: **125 x 200** mm , n. **140** s.

**ISBN 978-952-288-174-8** , **Kl 84** ; Ennakkohinta sid. **24,90** , suojapaperi ; **03/ 2015**

***Voimaksi, iloksi ja rakennukseksi työvuosien jälkeen – viisas rukouskirja jälleen saatavana***

**PIRKKO LEHTIÖ**

**Seniorin rukouskirja**

Pirkko Lehtiö käyttää seniori-sanaa ikäkaudesta, joka alkaa eläkkeelle jäämisestä ja vaihtuu vähitellen vanhuudeksi. Hän on kirjoittanut rehellisiä, arjen todellisuutta ilmentäviä rukouksia. Niissä hän miettii elämän tarkoitusta, ajan riittävyyttä ja sen hahmottumista uudella tavalla, terveyttä ja sairautta, suhdetta lähimmäisiin ja Jumalaan. Rukouksista heijastuu kiitollisuus eletystä ja turvallinen luottamus tulevaan. Eläkkeelle jäänytkään ei uskon näkökulmasta ole ”viraton”. Seniori-ikä voi lopulta olla aivan hyvä ikä. Vapaana työstä saa ehkä vihdoin toteuttaa haaveita, joille aiemmin ei löytynyt tilaa. Ennen kaikkea on aikaa hoitaa myös hengellistä elämää.

**PIRKKO LEHTIÖ** on teologian tohtori ja pastori, joka toimii ignatiaanisten retriittien ohjaajana ja kouluttajana sekä hengellisenä ohjaajana. Lehtiö on julkaissut lukuisia kirjoja ja artikkeleita. Hän on eläkkeellä ja asuu Helsingissä.

Koko: **120 x 190** mm ; n. **180** s.

**ISBN 978-952-288-187-8** ; **Kl 24.1** ; Ennakkohinta sid.**22,90** ; **03/2015**

***Täyttä hepreaa vai helppoa kuin heinänteko?***

**ANNELI AEJMELAEUS, JUTTA JOKIRANTA, JUHA PAKKALA & KIRSI VALKAMA**

**Ihan täyttä hepreaa**

**Raamatun heprean oppikirja**

**Ihan täyttä hepreaa** johdattaa lukijan Raamatun heprean perusteisiin. Kirjassa käsitellään keskeiset kielioppiasiat, joiden oppimista harjoitukset tukevat. Tärkein sanasto kertautuu tehtävissä, niin että se on helppo omaksua. Harjoitukset on testattu opetustilanteissa Helsingin yliopistossa. Raamatun teksteistä poimitut esimerkit on valikoitu tukemaan perusteiden oppimista. Perustaitojen myötä karttuu kyky käyttää myös muita heprean apuneuvoja kuten kielioppeja ja sanakirjoja. Opiskelija saavuttaa kielessä perustason, jolla hän voi lukea Heprealaista Raamattua (Vanhaa testamenttia) sanakirjan avulla.

**ANNELI AEJMELAEUS, JUTTA JOKIRANTA, JUHA PAKKALA** ja

**KIRSI VALKAMA** ovat kaikki opettaneet lukuisia kursseja Raamatun hepreaa Helsingin yliopistossa ja käyttävät sitä työssään. Dos. Anneli Aejmelaeus on Vanhan testamentin sekä Lähi-idän kulttuurin ja kirjallisuuden professori, dos. Jutta Jokiranta on Vanhan testamentin yliopistonlehtori ja akatemiatutkija, dos. Juha Pakkala on Eksegetiikan ja Raamatun heprean yliopistolehtori ja teol. toht. Kirsi Valkama on Vanhan testamentin yliopistonlehtori.

Koko: **175 x 250** mm ; n. **288** s.

**ISBN 978-952-288-206-6** ; **Kl K22** ; Ennakkohinta nid. **32,90**; **05/2015**

***Klassikkokirja uudistuu!***

**Kotien rukouskirja**

Vuodesta 1991 kotien kristillistä elämää hoitanut klassikkokirja uudistuu!

Kotien hengellistä ja rukouselämää tukevat rukoukset, tietotekstit, toimintaideat kattavat kirkkovuoden, lapsen kasvun, perheen erilaiset tilanteet ilosta suruun ja luopumiseen. Sanoitusta on muokattu 2010-luvun perheille ja mukana on paljon uusia rukoustekstejä. Värikkään lämpimän ilmeen kirjalle antaa Elina Warstan kuvitus.

Uudet kasvot, uutta sanoitusta, uusia rukouksia, vanha tuttu sydän!

Uuden version ovat toimittaneet **EEVA JOHANSSON** ja **SATU REINIKAINEN**. Kuvittaja **ELINA WARSTA** on ansioitunut kuvittaja ja graafikko, joka tunnetaan erityisesti upeasta kansitaiteestaan sekä lastenkirjakuvituksista. Hän on ollut Finlandia Junior -ehdokkaana teoksesta Aapine (teksti Heli Laaksonen).

Koko: **130 x 160** mm ; n. **176** s.

**ISBN 978-952-288-162-5** ; **Kl 24.11** ; Ennakkohinta sid. **19,00** ; **01/2015**

***Vinkkejä ympäristöystävällisen rippikoulutyön rakentamiseen***

**JARMO KOKKONEN & PANU PIHKALATEKIJÄ (Toim.)**

**Vihreät riparit**

**Vihreät riparit** -kirja liittyy Kirkkohallituksen, Nuorten Keskuksen ja WWF:n yhdessä toteuttamaan Vihreät riparit -hankkeeseen. Teos kertoo, mitä kehityshankkeen tiimoilta seurakunnissa on tähän mennessä saatu aikaan, millaisia kokemuksia vihreistä rippikouluista. Ennen muuta se kuitenkin kurottaa kohti tulevaa: Kirja tukee seurakuntia ympäristökasvatuksessa. Samalla kannustetaan seurakuntia pitämään ympäristönäkökulmaa esillä koko rippikouluprosessissa.

Vihreät riparit -kirjan perussävy on innostava. Se ei pakota rippikouluja erityiseen ”vihreään muottiin”, vaan pikemminkin kannustaa toteuttamaan rippikouluja ympäristöasiat huomioiden, ympäristöherkkyyteen kasvaen. Kirjassa on valokuvakuvitus.

Vantaalainen teologian maisteri **JARMO KOKKONEN** on Kirkkohallituksen rippikoulu- ja seurakuntakasvatusasiantuntija. Hän on ollut mukana useissa kirjahankkeissa, muun muassa **Nuorten sielunhoidon käsikirjassa**(2008). Helsinkiläinen teologian maisteri

**PANU PIHKALA** on ympäristöteologian tutkija Helsingin yliopistossa. Hänen aiempia julkaisujaan ovat muun muassa **Luontokirkkovuosi** (2013) ja **Luonto ja Raamattu** (2010). Sekä Kokkosella että Pihkalalla on vankka kokemus rippikoulutyöstä paikallisseurakunnassa.

Koko: **175 x 210** mm ; n. **100** s.

**ISBN 978-952-288-195-3** ; **Kl 25.3/50.1** ; Ennakkohinta nid**. 26,00** ; **01/2015**

***Liikkuva seurakunta ei sammaloidu***

**EEVA-LIISA HELLE-LAHTI**

**Liikuttava seurakunta**

Ihminen on kokonaisuus, jossa kaikki vaikuttaa kaikkeen. Kristinuskon historiassa ihmisen fyysinen ulottuvuus on usein sivuutettu, vaikka kristinuskon ydin on vahvan ruumiillinen: Kristus syntyi ihmiseksi tähän maailmaan. **Liikuttava seurakunta** kannustaa seurakuntaa lähestymään ihmistä kehollisena ja liikkuvana olentona. Se antaa hyviä malleja siitä, kuinka seurakunnat liikuttavat eripuolilla Suomea. Kirjan monet vinkit auttavat käyttämään kehollisuutta kirkon työn välineenä. Samalla haastetaan seurakuntia mukaan talkoisiin, joilla pyritään aktivoimaan tämän ajan passiivisen elämäntavan vaivaamia ihmisiä ja näin edesauttamaan heidän kokonaisvaltaista hyvinvointiaan. Kirjassa on valokuvakuvitus.

**EEVA-LIISA HELLE-LAHTI** on Suomen ensimmäinen liikuntapappi. Hän työskentelee Kuortaneen urheiluopiston pappina. Hänet tunnetaan uutta luovasta työotteestaan seurakunnan liikuntakasvatuksen alalla. Koulutukseltaan Epsu on teologian maisteri ja urheiluhieroja.

Koko: **170 x 210** mm ; n. **100** s.

**ISBN 978-952-288-093-2** ; **Kl 25.3** ; Ennakkohinta sid. **23,00** ; **01/2015**

***Mystikoiden jalanjäljissä***

**JOHANNA HIRSTO – HELENA PAALANNE – ANTTI SIUKONEN**

**Todella mystistä**

**Hengellisen harjoittelijan kirja**

Pitääkö matkustaa Kaukoitään voidakseen meditoida, mietiskellä, tavoitella kohtuutta ja onnellisuutta? Onko mindfulness ainoa tie mielenrauhaan?

Todella mystistä avaa varhaiskirkon mystikoiden hengessä kristillistä hiljentymis- ja meditaatioperinnettä ja tuo sen tämän hetken lähilänteen. Kirja koostuu henkisistä harjoituksista, tehtävistä ja ajatelmista. Harjoitusten ytimessä on raamatuntekstien katseleminen mielessä luodulla näyttämöllä.

**Todella mystistä** on suunnattu tehtäväkirjaksi nuorille mielenrauhan, elämän arvojen ja uskon kysymysten pohtijoille yksin tai ryhmässä käytettäväksi, mutta se sopii kaikille, jotka haluavat kulkea Anthony de Mellon, Ignatius Loyolan ja kumppaneiden jalanjäljissä.

**JOHANNA HIRSTO** on kasvatuksen kappalainen Olarin seurakunnassa Espoossa. Kasvatustyön pastori **ANTTI SIUKONEN** vastaa kouluyhteistyöstä Espoon seurakuntayhtymässä. Hänet valittiin vuonna 2013 Vuoden isäksi. **HELENA PAALANNE** työskentelee pappina Tuiran seurakunnassa Oulussa ja on juuri valmistunut perheterapeutiksi.

Kolmikolta on ilmestynyt aiemmin **kirjat Ihan sama eilen, tänään ja ikuisesti – rippikoululaisen kirja ja opettajan opas sekä Ihan sama isoselle.**

Koko: **147 x 195** mm ; n **100** s.

**ISBN 978-952-288-094-9** ; **Kl 24.11**; Ennakkohinta nid. **19,90** ; **01/2015**

***Punainen laulukirja uudistuu!***

**MARKKU PERTTILÄ (toim.)**

**Nuoren seurakunnan veisukirja 2015**

***Nuoren seurakunnan veisukirjan*** 10. laitos tarjoaa monipuolisen kokoelman uusia ja vanhoja veisuja teemoista elämä, usko ja rukous. Punainen laulukirja viettää 45-vuotisjuhlaansa uudistumalla ja elämällä kiinni ajassa. Kokoelman on toimittanut Markku Perttilä.

Kirjan on toimittanut muusikko **MARKKU PERTTILÄ** yhdessä seitsemänhenkisen toimituskunnan kanssa, joka koostuu nuorisotyöntekijöistä, kanttoreista, papeista ja muusikoista.

Koko: **115 x 165** mm ; n. **264** s.

ISBN 978-952-288-028-4 ; Kl 78.3; Ennakkohinta sid. 13,90 ; 01/2015